ขออนุญาตสอบถามหน่อยค่ะ พอดีเป็นประจำเดือนซึ่งมันออกมาเป็นสีน้ำตาลมาหลายเดือนแล้วค่ะปกติเดือน1จะเป็น7วันพอดี มาช่วงหลังๆนี้อยากจะมา3วันก็มา5วันก็มา แล้วช่วงเดือนธันวาที่ผ่านมาเป็นรอบเดือนวันแรกมีเลือดปนออกมากับสีน้ำตาล แต่ไม่มีกลิ่นคาวเลือดเหมือนแต่ก่อน จะมีกลิ่นเหม็นด้วยซ้ำ ก็เเปลกใจค่ะแต่ไม่กล้าปรึกษาใคร พอวันที่2เลือดไม่ไหล แต่เป็นน้ำสีน้ำตาลไหลออกมารอบเดียวมีอาการคันแสบตามมา ก็คิดว่าเดียวก็คงหายเองก็ใส่ผ้าอนามัยตามปกติ แต่พอตอนฉี่ จะมีอาการคันๆเสียวๆบริเวณปากช่องคลอด ฉี่กี่รอบก็ยังมีอาการเหมือนเดิม ตกขาวก็มีกลิ่นคาวผิดปกติด้วยค่ะ เริ่มกังวลละจนมาถึงช่วงเดือนมกราคมก็ยังมีอาการอยู่ค่ะ มันเกิดจากอะไรคะ และพอจะมียาใช้ให้หายได้ไหมคะ 😣🥺
สวัสดีค่ะ การมีเลือดออกในวันแรกแล้วมีกลิ่นเหม็น ตามด้วยอาการคันและแสบในช่องคลอด มีอาการเสียวขณะปัสสาวะ ตกขาวมีกลิ่คาว อาจเกิดจากมีการติดเชื้อในช่องคลอด หรือมีมดลูกอักเสบได้ค่ะโดยการติดเชื้อในช่องคลอด หากเป็นเชื้อรา ก็จะทำให้มีอาการคันในช่องคลอดได้ แต่มักไม่ได้ทำให้มีเลือดออกผิดปกติ ตกขาวอาจมีกลิ่นอับ แต่จะไม่เหม็น และตกขาวจะเป็นสีขาวขุ่น จับตัวเป็นก้อนคล้ายแป้งเปียกหรืออาจเป็นการติดเชื้อโรคติดต่อทางเพศสัมพันธ์ได้หากมีเพศสัมพันธ์ เช่น การติดเชื้อปรสิตในช่องคลอด เชื้อหนองใน เป็นต้นส่วนการติดเชื้อในมดลูก มักทำให้มีเลือดออกผิดปกติได้ และมักทำให้มีปวดท้องน้อยร่วมด้วยนอกจากนี้แล้ว ก็อาจเกิดจากการเป็นมะเร็งปากมดลูกได้ดังนั้น แนะนำควรไปพบสูติ-นรีแพทย์เพื่อตรวจหาสาเหตุและรักษาค่ะ ไม่ควรปล่อยไว้ เพราะอาจยิ่งยากต่อการรักษาได้ ในระหว่างนี้ แนะนำควรงดการมีเพศสัมพันธ์ไปก่อนด้วยค่ะ